สังคมไฮโซ

สังคมไฮโซ  เป็นซีรีส์จากประเทศเกาหลีใต้ ออกอากาศในปี 2015 ทางช่อง SBS นำแสดงโดย ยูอี (Uee) , ซอง จุน (Sung Joon) , พัค ฮยอง-ชิก (Park Hyung-sik) และ อิม จี-ย็อน (Lim Ji-yeon) โดยออกอากาศทุกวันจันทร์-อังคาร เวลา 21.55 น. เริ่มออกอากาศตอนแรกในวันที่ 8 มิถุนายน 2015 ถึง 28 กรกฎาคม 2015 จำนวน 16 ตอนจบ
เรื่องย่อ.
จาง ยุน-ฮา (Jang Yoon-ha) เป็นลูกสาวคนเล็กในครอบครัวมหาเศรษฐี แม้ว่าเธอจะมีฐานะร่ำรวย แต่เธอเลือกจะปิดบังตัวตนของตนเอง และทำงานเป็นพนักงานพาร์ทไทม์ในฟู้ดมาร์เก็ต เธอใฝ่ฝันที่จะพบผู้ชายที่รักเธอ โดยไม่สนใจฐานะของเธอ ได้พบกับ ชเว จุน-กิ (Choi Joon Ki) ผู้จัดการของฟู้ดมาร์เก็ต ผู้มีภูมิหลังยากจน และมีความหลังฝังใจ เขามีความมุ่งมั่นที่จะประสบความสำเร็จ เขาจึงมีความคิดว่าการได้แต่งงานกับผู้หญิงที่ร่ำรวยจะทำให้ชีวิตของเขาดีขึ้น ชเว จุน-กิ เป็นทั้งเพื่อนสนิทและลูกน้องของ ยู ชาง-ซู (Yoo Chang-soo) ผู้ซึ่งเป็นผู้อำนวยการของฟู้ดมาร์เก็ต และยังเป็นลูกชายคนเล็กของประธานบริษัทยักษ์ใหญ่ เขาเกิดมาบนกองเงินกองทอง เคยชินกับการได้ทุกสิ่งทุกอย่างมาโดยง่าย จนบางครั้งลืมนึกถึงจิตใจคนรอบข้าง จนกระทั่งเขาได้พบกับ อี จี-อี (Lee Ji-yi) หญิงสาวผู้ร่าเริง มองโลกในแง่ดี และเป็นพนักงานพาร์ทไทม์ในบริษัทของเขาเอง 
ลูกสาวคนเล็กในครอบครัวร่ำรวย ฉลาด มีความสามารถ แต่เป็นลูกที่แม่ไม่รัก เธอทำงานพาร์ทไทม์เพื่อหลีกหนีจากความเครียดที่เธอต้องเผชิญในครอบครัว และเก็บเงินเพื่อออกจากบ้านในสักวัน เธอมักไม่ยอมให้คนอื่นเข้าใกล้ชิดเธอเพราะพวกเขาเหล่านั้นมักจะทำร้ายเธอ หรือจากเธอไปอยู่เสมอ เธอมีความฝันที่จะสร้างครอบครัวเล็กๆกับคนที่เธอรักและรักเธอ
เขาเติบโตมาในครอบครัวยากจน ทำงานหนักเพื่อส่งตนเองขึ้นไปอยู่ในฐานะที่ดีกว่า เขาไม่จริงใจกับใครแม้แต่เพื่อนสนิทที่เรียนด้วยกันมาอย่าง ยู ชาง-ซู เขาเริ่มต้นคบกับ ยุน-ฮา โดยมีจุดประสงค์เพื่อถีบตนเองขึ้นมาอยู่ในระดับที่เขาใฝ่ฝันมาตลอด
หนุ่มสังคมจัด หล่อ รวย เจ้าชู้ เกิดในครอบครัวมหาเศรษฐีเหมือน ยุน-ฮา แต่ต่างกันตรงที่เขาได้รับความรักจากแม่อย่างเต็มเปี่ยม เขาไม่เคยลำบาก อยู่ในฐานะที่สูงกว่าคนอื่นเสมอ จนเคยชินกับการละเลยความรู้สึกของคนรอบข้าง แบ่งแยกระดับคนโดยไม่รู้ตัว เกลียดการถูกหลอกใช้เป็นที่สุด เขาตกหลุมรัก อี จี-อี หญิงสาวที่แตกต่างจากเขามาก เพราะเธอมองข้ามความฐานะความร่ำรวยของเขา แต่ด้วยความแตกต่างที่มากนั้นทำให้เขายากจะยอมรับ และปฏิเสธความต้องการที่แท้จริงของตนเอง
หญิงสาวผู้สดใสร่าเริง แม้จะยากจน เรียนจบแค่ระดับมัธยมปลาย แต่เป็นคนมองโลกในแง่ดี เป็นเพื่อนสนิทคนเดียวของ ยุน-ฮา เธอปฏิเสธ ชาง-ซู ตั้งแต่แรกเริ่ม เพราะเธอเชื่อว่า ชาง-ซู ไม่มีทางจริงจังกับเธอ คบกันไปก็ต้องถูกทิ้งในสักวัน แต่ความรักจริงจังของ ชาง-ซู ทำให้เธอเปลี่ยนใจ และยอมเสี่ยงเพื่อความรักสักครั้ง
โปรดักชั่น.
ชื่อเรื่องแรกเริ่มของซีรีส์เรื่องนี้ คือ "Chaebol's Daughter"  ต่อมาเปลี่ยนเป็น "True Romance" . ก่อนจะเปลี่ยนมาเป็น High Society ในที่สุด เดิม พัค ซอ-จุน และ มุน กึน-ยอง ได้รับการวางตัวเป็นนักแสดงนำในเรื่องนี้ แต่ได้ปฏิเสธบทในภายหลัง เนื่องจากติดงานอื่นๆ ยูอี และซองจุน จึงได้รับการเสนอบทแทน 
นักแสดงนำในเรื่องนี้ ไม่ได้เริ่มต้นงานในวงการบันเทิงทางสายนักแสดง กล่าวคือ มาจากสายไอดอล 2 คน คือ ยูอี และ พัค ฮยองชิก และมาจากสายนายแบบ คือ ซอง จุน มีเพียง อิม จี-ยอน เท่านั้น ที่เป็นนักแสดงแต่แรกเริ่ม ทำให้ตอนประกาศรายชื่อนักแสดงนำ มีกระแสความกังวลในเรื่องฝีมือทางการแสดงของนักแสดงนำค่อนข้างมาก ประกอบกับเป็นละครประโลมโลก ซึ่งมักจะถูกวิจารณ์มากอยู่แล้ว ซีรีส์เรื่องนี้จึงถูกปรามาสตั้งแต่แรกว่าน่าจะไม่ประสบความสำเร็จ แต่เมื่อซีรีส์ออกอากาศ กลับได้รับกระแสตอบรับค่อนข้างดี เรตติ้งตีคู่ เฉือนกันกับซีรีส์ฟอร์มใหญ่อย่าง ฮวาจอง ชิงอำนาจชิงบัลลังก์ ที่ฉายชนในช่วงเวลาเดียวกัน 
นักแสดงนำต่างได้รับกระแสชื่นชมในทางที่ดี ได้รับการเสนอชื่อเข้าชิง และได้รับรางวัลทางการแสดงหลายรางวัล ยู อา-อิน (Yoo Ah-in) นักแสดงชื่อดัง เมื่อครั้งตอบสัมภาษณ์ ในงานแถลงข่าวภาพยนตร์ เรื่อง Veteran ซึ่งถามว่า ยังมีบทบาทแบบไหนอีกไหม ที่เขาสนใจจะเล่นในอนาคต เขาตอบว่า " เมื่อวานตอนผมเปิดโทรทัศน์ ผมได้ดูละครช่อง SBS เรื่อง สังคมไฮโซ ผมดูอยู่พักนึง และเห็นว่ามันเป็นงานที่น่าสนใจมาก การแสดงของเพื่อนๆรุ่นน้อง (ซอง จุน และ พัค ฮยองชิก) เซอร์ไพร์สผม โดยเฉพาะตัวละคร "ยู ชาง-ซู" เขายอดเยี่ยมมาก ทำให้ผมอดคิดไม่ได้ว่า ทำไมผมไม่ได้รับบทแบบนี้บ้างตอนผมยังเด็กกว่านี้ ผมว่า พัค ฮยองชิก แสดงได้ดีมาก เขาเป็นหนึ่งเดียวกันกับตัวละครนั้นเลยล่ะ 
เรตติ้ง.
In the table below, the blue numbers represent the lowest ratings and the red numbers represent the highest ratings.